text: Статии с етикет: гимназисти
  Гимназистки от Езиковата спечелиха безплатен лагер в Англия след викторина
  12 Април 2018, 09:57
  Десетокласничките Христина Цонкова от 10 а клас, Инна Хайтова, Мария Таушанова и Сабел Башева от 10 б клас спечелиха финалния кръг на Националната викторина на английски език "Образование на бъдещето" за 2017-2018 учебна година.
  Момичетата представиха отлично Езикова гимназия "Акад. Людмил Стоянов" след успешното преминаване на едно от шестте регионални състезания в Благоевград, Бургас, Варна, Плевен, София и Хасково и се срещнаха с останалите регионални победители на финала на викторината.
  Викторината е единственото по рода си кариерно състезание на английски език за гимназисти, което дава възможност на млади хора от цялата страна да се срещнат помежду си, да премерят знанията си по езика, да научат повече за водещи образователни системи, университети, специалности и професии и да развият ценни презентационни умения.
  Това беше и 15-тото годишно издание на викторината, организирана от "Дарби" с генералното спонсорство на Британски съвет България, което се реализира отново с подкрепата на Националния дворец на децата и Американския университет в България и по традиция е включено в Националния календар за изяви по интереси на децата и учениците на МОН.
  Гимназисти от Езиковата - финалисти в състезание по чужди езици
  Гимназията изключително се гордее с представянето на Славчо Балабанов от 8 б клас, който стана национален шампион в неговата възрастова група – 7-8 клас.
  (снимки) Гимназисти посрещнаха с червени лентички кмет и депутат в Симитли
  01 Декември 2017, 15:14
  Младежите от Симитли за поредна година не останаха безучастни към здравните проблеми на 21 век и организираха информационна кампания по повод Световния ден за борба със СПИН. Учениците от клуб "Хармония" към СУ "Св.Св.Кирил и Методий" Симитли с ръководител Виолета Ставрева традиционно раздадоха информационни материали, подготвени от тях самите. По инициатива на ученици от 11-ти "А' клас в Симитли бе отбелязан Международният ден за борба срещу ХИВ и СПИН.
  Антиспин кампанията учениците стартираха с разяснителни беседи "Превенция и контрол на ХИВ/СПИН", които преминаха през всеки клас. Гимназистите направиха обиколка в община Симитли, като преминаха през кабинетите на всички служители на общината, като закичиха всички със символа на днешния ден –червена лентичка.
  Кратък разговор по повод превенцията имаха с кмета Апостолов и депутата Стефан Апостолов, които закичиха с лентички на улицата. Идеята бе местните да обърнат внимание поне за миг на деня 1-ви декември и особената отговорност, която има всеки от нас към ХИВ и СПИН. Хората със СПИН в България бе и темата, която обсъждаха учениците на своите беседи.